Az Európai Unió Tanácsa a következő információkat hozza ABDOLLAHI Hamed, AL NASSER, Abdelkarim Hussein Mohamed, AL-YACOUB, Ibrahim Salih Mohammed, ARBABSIAR Manssor, BOUYERI, Mohammed, IZZ-AL-DIN, Hasan, MOHAMMED, Khalid Shaikh, SHAHLAI Abdul Reza, SHAKURI Ali Gholam, a Fülöp-szigeteki New People’s Army-t (NPA) („Új Néphadsereg”) is magában foglaló COMMUNIST PARTY OF THE PHILIPPINES („FÜLÖP-SZIGETEKI KOMMUNISTA PÁRT”), a HIZBALLAH MILITARY WING („HIZBALLAH KATONAI SZÁRNY”), az EJÉRCITO DE LIBERACIÓN NACIONAL („National Liberation Army”) [„Nemzeti Felszabadítási Hadsereg”], POPULAR FRONT FOR THE LIBERATION OF PALESTINE (PFLP) („Népi Front Palesztina Felszabadításért”), POPULAR FRONT FOR THE LIBERATION OF PALESTINE – General Command („Népi Front Palesztina Felszabadításért – Főparancsnokság”) és a „SENDERO LUMINOSO” – „SL” („Fényes Ösvény”), a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP tanácsi közös álláspont 2., 3. és 4. cikkének hatálya, valamint a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK tanácsi rendelet hatálya alá tartozó személyek, csoportok és szervezetek jegyzékében szereplő személyek és csoportok tudomására (lásd a (KKBP) 2021/142 tanácsi határozat és az (EU) 2021/138 tanácsi végrehajtási rendelet mellékletét)

(2021/C 193/02)

Az Európai Unió Tanácsa a következő információkat hozza a (KKBP) 2021/142 tanácsi határozatban (1) és (EU) 2021/138 tanácsi végrehajtási rendeletben (2) szereplő, fent említett személyek és csoportok tudomására.

A 2580/2001/EK tanácsi rendelet (3) előírja, hogy az érintett személyek és csoportok tulajdonában lévő valamennyi pénzeszközt, egyéb vagyoni értéket és gazdasági erőforrást be kell fagyasztani, valamint hogy semmiféle pénzeszközt, egyéb vagyoni értéket és gazdasági erőforrást nem lehet – sem közvetlenül, sem közvetve – rendelkezésükre bocsátani.

A fent említett személyek és csoportok jegyzékbe vételére vonatkozóan új információk kerültek a Tanács birtokába. Ezen új információk vizsgálatát követően a Tanács azoknak megfelelően módosítani szándékozik az indokolásokat.

Az érintett személyek és csoportok az alábbi címen kérvényezhetik az azon szándékolt indokolásokhoz való hozzáférést, amelyekkel a Tanács a fent említett jegyzéken tartja őket:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail-cím:sanctions@consilium.europa.eu

A kérelmeket 2021. május 27-ig kell beküldeni.

Az érintett személyek és csoportok a Tanácsnál kérvényezhetik a jegyzékbe való felvételükről és az ott tartásukról szóló határozat felülvizsgálatát. A kérvényt az igazoló dokumentumokkal együtt a fent megadott címre kell küldeni. E kérelmeket kézhezvételükkor bírálják el. E tekintetben felhívjuk az érintett személyek és csoportok figyelmét arra, hogy a jegyzéket a Tanács a 2001/931/KKBP közös álláspont (4) 1. cikkének (6) bekezdésével összhangban rendszeresen felülvizsgálja.

Felhívjuk az érintett személyek és csoportok figyelmét arra a lehetőségre, hogy a megfelelő tagállam(ok)nak a rendelet mellékletében szereplő illetékes hatóságainál – az említett rendelet 5. cikkének (2) bekezdésével összhangban – kérelmezhetik a befagyasztott pénzeszközök alapvető szükségletekre vagy konkrét kifizetésekre történő használatának engedélyezését.

(1) HL L 43., 2021.2.8., 14. o.

(2) HL L 43., 2021.2.8., 1. o.

(3) HL L 344., 2001.12.28., 70. o.

(4) HL L 344., 2001.12.28., 93. o.